Kamu bisa jelasin ke aku soal GeoNames dalam bahasa melayu?

GeoNames (atau GeoNames.org) ialah pangkalan data geografi yang boleh disunting oleh pengguna berdaftar dan boleh diakses melalui pelbagai perkhidmatan web, di bawah lesen atribusi Creative Commons. Projek ini diasaskan pada akhir tahun 2005. Set data GeoNames berbeza daripada, tetapi merangkumi beberap data geografi daripada, Pelayan Nama GEOnet, pangkalan data geografi oleh Kerajaan Amerika Syarikat yang dinamakan serupa.

Pangkalan data GeoNames mengandungi lebih 25,000,000 nama geografi yang disepadankan dengan lebih 11,800,000 ciri-ciri yang unik. Semua ciri-ciri yang terkandung dalam pangkalan data ini dikategorikan ke dalam salah satu daripada sembilan kelas ciri-ciri atau kategori utama geografi dan selanjutnya disubkategorikan kepada salah satu dalam 645 buah kod ciri-ciri atau kategori kecil. Pangkalan data GeoNames merangkumi data nama lain bagi sesebuah item, latitud, longitud, ketinggian atas min aras laut, populasi, kawasan pecahan pentadbiran seperti negeri, daerah, mukim, kaunti dan sebagainya dan poskod. Semua koordinat menggunakan Sistem Geodetik Dunia 1984 (WGS84).

Data tersebut boleh diakses secara percuma melalui beberapa perkhidmatan web dan eksport pangkalan data harian.